סקר חדש של גיאוקרטוגרפיה שנערך עבור קרן מעגלים מגלה כי 41% מהישראלים מרגישים שחוקים ו-27% לא מרוצים מהמקצוע שהם עובדים בו היום . בקרב הציבור הדתי המצב קצת יותר טוב, כש-20.6% אינם מרוצים. בצפון מרוצים יותר מבמרכז ועובדיי הייצור שחוקים בהרבה מכל האחרים.
•1. 41% מהעובדים במשק מרגישים שחוקים .
•2. 34.7% מדווחים כי נעדרו מהעבודה בין 26-11 ימים עקב מחלה.
•3. 70.4% היו שמחים לעבור קורס הסבה למקצוע אחר.
"קרן מעגלים" הוקמה בשנת 2012 ובראשה עומדת יפה ויגודסקי - יו"ר הקרן. קרן מעגלים היא קרן במימון המדינה, שמייסדיה הם הארגונים הכלכליים וההסתדרות הכללית החדשה. הקרן הוקמה לטובת עובדים שעוסקים במקצועות שוחקים, ומעוניינים לעבור מסלול הכשרה, שדרוג, או הסבה במימון מלא של הקרן. הקרן שמה לעצמה למטרה לטפל בבעיות השחיקה בעבודה, ולהוביל מהפיכה חברתית-כלכלית בשוק התעסוקה בישראל. הזכאים לקורס במימון הקרן הם גברים ונשים בגילאי 50 עד שנתיים לפני גיל פרישת חובה, וזאת בתנאי שהם מועסקים לפחות 7 שנים ב"מקצוע שוחק", או גברים ונשים מתחת לגיל 50 אשר צברו 20 שנות וותק במקצוע שוחק - על פי הקריטריונים שנקבעו על ידי המדינה. עד היום הוכשרו באמצעות הקרן כ-26,000 עובדים.